#### B Grwp Gwella Dyffryn Ardudwy a Talybont

Yn absenoldeb y Cyng. Steffan Chambers adroddodd y Clerc ar ei ran ei bod wedi derbyn e-bost ganddo yn datgan bod ddim byd i adrodd ynglyn ar Grwp Gwella. Maer defib wedi ei osod yn y garej erbyn hyn ac yn gweithio. Mae trefniadau yn cael ei gwneud ar gyfer hyfforddiant pel droed plant yn y pentref a fydd yn cychwyn yn fuan y nod tymor hir yw ail sefydlu tim pel droed plant.

#### C Neuadd Bentref

Datganodd y Clerc ei bod heb dderbyn mantolen ariannol pwyllgor y neuadd na chwaith y gytundeb sydd rhwng y neuadd ar Cyngor gan Mrs Denise Stone, Rheolwraig caffi y neuadd fel a ofynwyd cyn penderfynnu pwy fyddai yn talu am deunydd llawr newydd yn y caffi oherwydd bod yr un hen ddim i fyny i safon.

#### D Archwilio'r llochesi bws, mynwentydd a parciau chwarae

Adroddodd y Cyng. Sion Ifor Williams ei fod wedi gwneud yr archwiliad uchod ar ran y Cyngor ac adroddodd fel a ganlyn - bod y lloches bws yn Talybont yn iawn a bod y gwair o'i amgylch angen ei dorri unwaith yn rhagor a bod y blodau yn edrych yn hardd iawn, 'roedd tu cefn i'r toiledau angen cael ei chwystrellu hefo chwynladdwr a cytunodd y Cadeirydd ddelio gyda'r mater yma. 'Roedd y lloches bws yn y pentref yn iawn, roedd gardd Penybont angen ei dorri a mainc Mr. Mead angen ei thrwsio a cytunodd yr Is- Gadeirydd ddelio gyda'r mater yma, 'roedd Parc Morlo angen ei dorri ar bin angen ei gwagio, 'roedd y ddau barc chwarae yn iawn ond bod y moch daear yn nol yn y parc chwarae newydd a bod y bin angen ei gwagio a cytunwyd chwestryllu gwair y parc chwarae newydd yn erbyn Chafer Grub a cytunodd yr Is- Gadeirydd i Mr. John Barrot wneud y gwaith yma oherwydd bod ganddo drwydded i wneud. 'Roedd y fynwent gyhoeddus yn daclus iawn ar canllaw sydd yn mynd i'r ffos wedi cael ei thrwsio gan y Cyng. Edward Williams. 'Roedd mynwent Llanddwywe yn daclus iawn a mynwent Llanenddwyn yn daclus iawn. Cytunodd y Cyng. Edward Griffiths wneud yr archwiliad y mis nesa a mynd ar Cyng. Steffan Jones gyda ef.

#### E Datblygu Maes Parcio

Adroddodd y Cadeirydd bod y cyfaill oedd i fod i gysylltu ag ef ynglyn ar uchod yn wael iawn ag felly byddai ef ar Cyng. Edward Williams yn trafod y mater ymhellach i weld beth fyddai y ffordd orau ymlaen.

#### F Sul y Cofio

Adroddwyd bod yr uchod yn cael ei gynnal ar y 13eg o Dachwedd a mae y Cadeirydd sydd yn gyfrifol am ei drefnu. Datganwyd bydd rhaid i'r Cadeirydd yn gyntaf gysylltu gyda'r Parch Beth Bailey er mwyn tynnu allan trefn y gwasanaeth, archebu 2 dorchen a datganodd y Cyng. Owen Gwilym Thomas bod rhain wedi cael eu archebu yn barod, cysylltu gyda'r Heddlu, Mr. Trefor Roberts o'r Lleng Prydeinig a ATC Ardudwy. Cytunodd y Clerc i gysylltu gyda Ms Ceri Griffith i ofyn i aelod o Seindorf Arian Harlech ddod i chwarae y corn, cytunwyd bod angen rhoi cyhoeddiadau yn y capeli. Gofynnodd y Cyng. Margretta Cartwright a fyddai yn iawn iddi osod blodau ar y Gofeb eto eleni fel yn y blynyddoedd blaenorol a cytunwyd pawb i hyn gyda diolch.

#### G Nadolig 2017

Cafwyd trafodaeth ynlgyn ar ffaith bod ddim coeden nadolig wedi cael ei gosod yn Talybont y llynedd a cytunodd y Cyng. Emrys Jones ofalu y byddai un yn cael ei archebu eleni ag hefyd cysylltu gyda'r Cyng. Steffan Chambers i ofyn a oedd gan y Grwp Gwella gynlluniau ynglyn ag addurno y ddau bentref. Cytunodd y Cyng. Steffan Jones gysylltu gyda Mr. Jamie Brooks i ofyn a fyddai coeden yn cael ei gosod tu allan i Huws Gray eleni.

#### H Cyfarfod Bwrdd Hamdden Harlech ac Ardudwy

Adroddodd y Cadeirydd ei fod wedi methu mynychu y cyfarfod diwethaf o'r uchod ar ran y Cyngor ac ei fod wedi anfon ei ymddiheuriadau. Adroddodd y Clerc ei bod ar ddeallt bod y ganolfan wedi cael mis Awst da ond bod dal